PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra proiectului de Lege pentru aprobarea Ordonanţei Guvernului 
nr. 21/2006 privind regimul concesionării monumentelor istorice

Proiectul de Lege pentru aprobarea Ordonanţei Guvernului nr. 21/2006 privind regimul concesionării monumentelor istorice a fost transmis  Comisiei pentru cultură, arte, mijloace de informare în masă, cu adresa nr. P.L-X 236 din 5 aprilie 2006.


Comisia pentru cultură, arte, mijloace de informare în masă a fost sesizată în fond cu această iniţiativă legislativă. Proiectul de Lege pentru aprobarea Ordonanţei Guvernului nr. 21/2006 privind regimul concesionării monumentelor istorice a fost transmis spre avizare Comisiei pentru administraţie publică, amenajarea teritoriului şi echilibru ecologic, Comisiei pentru buget finanţe şi bănci şi Comisiei juridice, de disciplină şi imunităţi, care au avizat favorabil proiectul de lege. 

Comisia a ţinut cont de avizul Consiliului Legislativ nr. 75/19.01.2006 care a avizat favorabil proiectul de lege.
Potrivit prevederilor art. 73  din Constituţia României, republicată, proiectul  de lege pentru aprobarea Ordonanţei Guvernului nr. 21/2006 privind regimul concesionării monumentelor istorice face parte din categoria legilor ordinare.

Senatul a adoptat proiectul de lege în şedinţa din 30 martie 2006.

Proiectul de lege pentru aprobarea Ordonanţei Guvernului nr. 21/2006 privind regimul concesionării monumentelor istorice a fost dezbătut în şedinţele Comisiei din zilele de 30 mai, 14 iunie, 6, 13 septembrie şi 2, 18 şi 24 octombrie.
În conformitate cu prevederile art. 54 din Regulamentul Camerei Deputaţilor, republicat, din partea Guvernului, a participat la lucrările Comisiei, d-nul Ioan Onisei, secretar de stat în Ministerului Culturii şi Cultelor. 
În prezent legislaţia română nu cuprinde nici o reglementare specifică în măsură să stabilească cadrul juridic de derulare a procedurii de concesionare a monumentelor istorice. Principalele soluţii propuse prin prezentul proiect de lege privesc stabilirea cerinţelor şi criteriilor adecvate referitoare la iniţierea, participarea ofertanţilor, derularea şi finalizarea procedurii de concesionare în cazul monumentelor istorice, valorizarea corespunzătoare a acestora, prin introducerea lor în circuitul economic şi autosusţinerea lor financiară pentru luarea măsurilor de protejare, consolidare, restaurare şi de integrare social-economică şi culturală a acestora  în viaţa colectivităţilor locale 
La lucrările Comisiei au fost prezenţi 19 deputaţi, din totalul de 21 de membri ai Comisiei.

Raportul Comisiei a fost adoptat cu unanimitatea voturilor celor prezenţi în sală în momentul votării.

Potrivit art. 75 din Constituţia României, republicată, şi art. 92 din Regulamentul Camerei Deputaţilor, republicat, proiectul de lege este de competenţa decizională a Camera Deputaţilor.


În urma dezbaterii, Comisia pentru cultură, arte, mijloace de informare în masă propune adoptarea proiectului de Lege pentru aprobarea Ordonanţei Guvernului nr. 21/2006 privind regimul concesionării monumentelor istorice, cu amendamente. 

                   Cristina DAN                                           Dan KALBER
I. Amendamente admise

În urma dezbaterii, Comisia propune adoptarea proiectului de Lege privind aprobarea Ordonanţei Guvernului nr. 21/2006 privind regimul concesionării monumentelor istorice, cu următoarele amendamente:
	Nr. crt.
	Text ordonanţă
	Text Senat 
	Text propus de Comisie

(autorul amendamentului)
	Motivarea 

amendamentelor propuse

	 0
	1
	2
	3
	4

	1
	
	Titlul legii:

LEGE pentru aprobarea Ordonanţei Guvernului nr.21/2006 privind regimul concesionării monumentelor istorice
	Nemodificat
	

	2
	
	ARTICOL UNIC.- Se aprobă Ordonanţa Guvernului nr.21 din 26 ianuarie 2006 privind regimul concesionării monumentelor istorice, adoptată în temeiul art. 1 pct. VII. 1 din Legea nr.404/2005 privind abilitarea Guvernului de a emite ordonanţe, publicată în Monitorul Oficial al României, Partea I, nr.83 din 30 ianuarie 2006, cu următoarele modificări şi completări:
	Nemodificat
	

	3
	Titlul Ordonanţei:: Ordonanţă privind regimul concesionării monumentelor istorice.
	Nemodificat
	Nemodificat
	

	4
	CAPITOLUL I: Dispoziţii generale
	Nemodificat
	Nemodificat
	

	5
	Art. 1. - (1) Prezenta ordonanţă are ca obiect reglementarea concesionării monumentelor istorice aflate în domeniul public sau privat al statului ori al unităţilor administrativ-teritoriale.
422/2001(2) În sensul prezentei ordonanţe, monumentele istorice sunt bunurile imobile definite potrivit prevederilor art. 1 alin. (2) din Legea nr.  privind protejarea monumentelor istorice, cu modificările şi completările ulterioare.
(3) Dispoziţiile prezentei ordonanţe se aplică şi monumentelor istorice din domeniul public sau privat al statului ori al unităţilor administrativ-teritoriale aflate în administrarea regiilor autonome, companiilor naţionale, societăţilor naţionale sau a altor societăţi comerciale cu capital integral ori majoritar de stat.
	Nemodificat
	Nemodificat


	

	6
	Art. 2. – Atribuirea concesiunii bunurilor prevăzute la art. 1 se face în baza unui contract prin care o persoană juridică, denumită concedent, transmite pentru o perioadă determinată, de cel mult 49 de ani, unei alte persoane, denumită concesionar, care acţionează pe riscul şi pe răspunderea sa, dreptul şi obligaţia de exploatare a unui monument istoric, în schimbul unei redevenţe.
	1. Articolul 2 va avea următorul cuprins:

“Art.2.- (1) În înţelesul prezentei ordonanţe, scopul concesiunii îl constituie, după caz, restaurarea, întreţinerea şi punerea în valoare a imobilelor descrise la art. 1 alin.(1), pentru a asigura păstrarea caracterului de monument istoric al acestora.

 (2) Atribuirea concesiunii bunurilor prevăzute la art. 1 se face în baza unui contract prin care o persoană juridică, denumită concedent, transmite pentru o perioadă determinată, de cel mult 49 de ani, unei alte persoane, denumită concesionar, care acţionează pe riscul şi pe răspunderea sa, dreptul şi obligaţia de exploatare a unui monument istoric, în schimbul unei redevenţe”
	Nemodificat
	

	7
	Art. 3. - Principiile care stau la baza selectării ofertanţilor şi a încheierii contractelor de concesiune sunt:
a) transparenţa, respectiv punerea la dispoziţie tuturor celor interesaţi a informaţiilor referitoare la aplicarea procedurii pentru atribuirea contractului de concesiune;
b) tratamentul egal pentru toţi ofertanţii, astfel încât criteriile de selecţie şi de atribuire a contractului de concesiune să se aplice într-o manieră nediscriminatorie;
c) proporţionalitatea, respectiv ca orice măsură cerută de către autoritatea publică să fie necesară şi corespunzătoare naturii contractului;
d) nediscriminarea, respectiv acceptarea de către concedent a serviciilor oferite de ofertanţii de altă naţionalitate, în condiţiile prevăzute în acordurile şi în convenţiile la care România este parte;
e) libera concurenţă, respectiv asigurarea condiţiilor pentru ca orice ofertant, indiferent de naţionalitate, să aibă dreptul de a deveni concesionar în condiţiile legii, ale convenţiilor şi acordurilor internaţionale la care România este parte.
	Nemodificat
	1. Articolul 3 se modifică şi va avea următorul cuprins:

“Art. 3.- Principiile care stau la baza selectării ofertanţilor şi a încheierii contractelor de concesiune sunt:
a) transparenţa, respectiv punerea la dispoziţia tuturor celor interesaţi a informaţiilor referitoare la aplicarea procedurii şi a criteriilor de selecţie pentru atribuirea contractului de concesiune;
b) proporţionalitatea, respectiv condiţia ca orice măsură cerută de către autoritatea publică să fie necesară şi corespunzătoare naturii contractului;

c) libera concurenţă, nediscriminarea, respectiv tratamentul egal pentru toţi ofertanţii, inclusiv a celor de altă cetăţenie astfel încât aceştia să aibă dreptul de a deveni concesionari, în condiţiile legii, ale convenţiilor şi acordurilor internaţionale la care România este parte. ”

(Amendament propus de doamna deputat Raluca Turcan şi domnii deputaţi: Márton Árpád Francisc , Cătălin Micula, Petre Străchinaru şi Emilian Frâncu)
	Pentru o exprimare mai clară şi mai sintetică.
Materia literelor d) şi e) a fost preluată în conţinutul literelor a)-c).

	8
	Art. 4. - (1) Au calitatea de concedent, în numele statului, respectiv al unităţii administrativ-teritoriale:
a) ministerele şi organele de specialitate ale administraţiei publice centrale, pentru monumentele istorice aflate în domeniul public sau privat al statului şi în administrarea lor ori a instituţiilor publice care funcţionează în subordinea sau sub autoritatea acestora;
b) consiliile judeţene, consiliile locale sau instituţiile publice de interes local, pentru monumentele istorice aflate în domeniul public ori privat al unităţii administrativ-teritoriale şi în administrarea  lor.
(2) În situaţia concesionării monumentelor istorice aflate în administrarea regiilor autonome, companiilor naţionale, societăţilor naţionale sau a altor societăţi comerciale cu capital integral ori majoritar de stat, calitatea de concedent aparţine ministerelor de resort sau, după caz, autorităţii administraţiei publice locale tutelare.
(3) Calitatea de concesionar o poate avea orice persoană fizică sau persoană juridică de drept privat, română ori străină.
	Nemodificat
	Nemodificat
	

	9
	Art. 5. - (1) Redevenţa obţinută prin concesionare se face venit la bugetul de stat sau la bugetele locale, după caz.
(2) Modul de calcul şi modul de plată a redevenţei se stabilesc de ministerele de resort ori de autorităţile administraţiei publice locale, după caz.
	Nemodificat
	Nemodificat
	

	10
	CAPITOLUL II: Iniţierea concesionării
	Nemodificat
	Nemodificat
	

	11
	Art. 6. - Iniţiativa concesionării monumentului istoric o poate avea concedentul sau orice persoană fizică ori juridică interesată.
	Nemodificat
	Nemodificat
	

	12
	Art. 7. - (1) Iniţierea concesionării are la bază un studiu de oportunitate efectuat în prealabil de către concedent, care va cuprinde, în principal, următoarele elemente:
a) descrierea monumentului istoric care urmează să fie concesionat;
b) motivele de ordin economic, financiar, social şi de mediu care justifică acordarea concesiunii;
c) investiţiile necesare pentru protejarea, modernizarea sau punerea în valoare a monumentului istoric;
d) nivelul minim al redevenţei;
e) modalitatea de acordare a concesiunii avută în vedere; dacă se recurge la procedura licitaţiei publice deschise cu preselecţie sau la procedura de negociere directă, trebuie motivată această opţiune;
f) durata estimată a concesiunii;
g) termenele previzibile pentru realizarea procedurii de concesionare.

(2) La primirea propunerii de concesionare, formulată de un investitor interesat, concedentul este obligat să procedeze la întocmirea studiului de oportunitate în termen de 30 de zile, în cazul în care părţile nu convin asupra unui alt termen, în scopul luării unei decizii privind concesionarea.

(3) În cazul în care concedentul şi concesionarul convin ca studiul de oportunitate să fie redactat de o firmă de consultanţă independentă, costul acesteia va fi suportat de către concesionar.

(4) În baza studiului de oportunitate şi a Obligaţiei de folosinţă a monumentului istoric, întocmită conform Ordinului ministrului culturii şi cultelor nr. 2.684/2003 privind aprobarea Metodologiei de întocmire a Obligaţiei privind folosinţa monumentului istoric şi a conţinutului acesteia, se elaborează caietul de sarcini al concesiunii.
	Nemodificat
	2. Articolul 7 se modifică şi va avea următorul cuprins:

‚Art. 7.- (1) Iniţierea concesionării are la bază un studiu de oportunitate efectuat în prealabil de către concedent, care va cuprinde, cel puţin, următoarele elemente:

a) descrierea monumentului istoric care urmează să fie concesionat;
b) motivele de ordin economic, financiar, social şi de mediu care justifică acordarea concesiunii;
c) investiţiile necesare pentru  restaurarea, protejarea, modernizarea sau punerea în valoare a monumentului istoric;
d) nivelul minim al redevenţei;
e) propunerea de procedură pentru atribuirea contractului de concesiune şi justificarea alegerii procedurii, potrivit legii;

f) durata estimată a concesiunii;
g) termenele previzibile pentru realizarea procedurii de concesionare.

h) detaliile tehnice şi de funcţionare necesar a fi respectate, elaborate în conformitate cu Avizul  comisiilor zonale sau, după caz, al Comisiei Naţionale a Monumentelor Istorice.

(2) În scopul luării unei decizii privind concesionarea, la primirea propunerii de concesionare, formulată de un investitor interesat, concedentul este obligat să procedeze la întocmirea studiului de oportunitate în termen de 60 de zile, în cazul în care părţile nu convin asupra unui alt termen.
(3) În cazul în care autoritatea publică nu deţine capacitatea organizatorică şi tehnică pentru elaborarea studiului de oportunitate prevăzut la alin. (1), aceasta poate apela la serviciile unor consultanţi de specialitate.

(4) În cazul în care persoana fizică sau juridică interesată solicită consultanţă de la o firmă de consultanţă independentă, costul studiului este suportat de către aceasta.”
(Amendament propus de doamnele deputat Monica Octavia Muscă, Raluca Turcan şi domnii deputaţi: Márton Árpád Francisc, Cătălin Micula, Petre Străchinaru şi Emilian Frâncu)
	Pentru o exprimare mai clară şi mai sintetică.

Pentru introducerea unor criterii suplimentare.

Amendament de redactare.

Materia alineatului (4) este preluată în conţinutul amendamentului la articolul 8.

Pentru o mai clară exprimare.



	13
	Art. 8. -  Concesionarea monumentului istoric se aprobă pe baza caietului de sarcini, prin hotărâre a Guvernului, a consiliului judeţean, orăşenesc sau comunal, după caz.
	2. La articolul 8 se introduce un alineat nou, alin.(2), cu următorul cuprins: 

“(2) Avizul Comisiei Naţionale a Monumentelor Istorice este obligatoriu.”
	3. Articolul 8 se modifică şi va avea următorul cuprins: 
„Art. 8. - (1) Studiul de oportunitate se aprobă de către concedent.
(2) Concesionarea se aprobă, pe baza studiului de oportunitate prevăzut la alin. (1), prin hotărâre a Guvernului, a consiliilor locale, judeţene sau a Consiliului General al Municipiului Bucureşti, după caz.
(3) În baza studiului de oportunitate prevăzut la alin. (1), concedentul elaborează caietul de sarcini al concesiunii.

(4) Caietul de sarcini va cuprinde obligaţiile ce revin concesionarului în conformitate cu dispoziţiile cuprinse în Obligaţia de folosinţă a monumentului istoric, întocmită conform Ordinului ministrului culturii şi cultelor nr. 2.684/2003 privind aprobarea Metodologiei de întocmire a Obligaţiei privind folosinţa monumentului istoric şi a conţinutului acesteia, precum şi alte elemente stabilite prin normele metodologice-cadru de aplicare a prezentei ordonanţe.”
(Amendament propus de Comisie)
	Pentru detalierea procedurii.

	14
	CAPITOLUL III: Dispoziţii speciale
	Nemodificat
	Nemodificat
	

	15
	Art. 9. - 219/1998Atribuirea concesiunii unui monument istoric aflat în domeniul public sau privat al statului ori al unităţii administrativ-teritoriale se realizează în conformitate cu procedurile reglementate de dispoziţiile Legii nr.  privind regimul concesiunilor, cu modificările şi completările ulterioare.
	Nemodificat
	4. Articolul 9 se modifică şi va avea următorul cuprins:

“Art. 9. – Atribuirea contractului de concesiune a unui monument istoric se realizează în conformitate cu prevederile legale în vigoare.”
(Amendament propus de Comisie)
	Pentru o exprimare mai sintetică.

	16
	Art. 10. - 219/1998Caietul de sarcini va cuprinde, pe lângă componentele prevăzute la art. 12 alin. (2) din Legea nr. , cu modificările şi completările ulterioare, obligaţiile ce revin concesionarului în conformitate cu dispoziţiile cuprinse în Obligaţia de folosinţă a monumentului istoric, precum şi alte elemente stabilite prin normele metodologice-cadru de aplicare a prezentei ordonanţe.
	Nemodificat
	5. Articolul 10 se abrogă
(Amendament propus de Comisie)
	Materia articolului 10 se regăseşte în conţinutul amendamentului de la articolul 8.

	17
	Art. 11. - (1) Comisia de evaluare va fi alcătuită după cum urmează:
a) în cazul în care concedentul este un minister, din reprezentanţi ai Ministerului Culturii şi Cultelor şi/sau, după caz, ai ministerului respectiv, precum şi ai Ministerului Finanţelor Publice;
b) în cazul în care concedentul este un organ de specialitate prevăzut la art. 4 alin. (1) lit. a), din reprezentanţi ai acestuia, ai Ministerului Culturii şi Cultelor şi ai Ministerului Finanţelor Publice;
c) în cazul în care concedentul este unul dintre consiliile judeţene sau consiliile locale prevăzute la art. 4 alin. (1) lit. b), din reprezentanţi ai consiliului judeţean sau, după caz, ai consiliului local, ai direcţiilor generale ale finanţelor publice judeţene sau a municipiului Bucureşti şi ai direcţiilor judeţene pentru cultură, culte şi patrimoniu cultural naţional judeţene, respectiv a municipiului Bucureşti;
d) în cazul în care concedentul este una dintre instituţiile prevăzute la art. 4 alin. (1) lit. b), din reprezentanţi ai instituţiilor publice respective, ai consiliului judeţean sau, după caz, ai consiliului local, ai direcţiilor generale ale finanţelor publice judeţene sau a municipiului Bucureşti şi ai direcţiilor judeţene pentru cultură, culte şi patrimoniu cultural naţional judeţene, respectiv a municipiului Bucureşti.
(2) În cazul în care monumentul istoric supus concesionării declanşează procedurile de mediu, potrivit legislaţiei în vigoare, comisia de evaluare va include în componenţa sa şi un reprezentant al autorităţii competente pentru protecţia mediului.
(3) Componenţa comisiei de evaluare se stabileşte prin decizie a concedentului.
(4) La şedinţele comisiei de evaluare preşedintele acesteia poate invita personalităţi recunoscute pentru experienţa şi competenţa lor în domeniul protejării monumentelor istorice. Aceste personalităţi beneficiază de un vot consultativ.
	Nemodificat
	6. Articolul 11 se modifică  şi va avea următorul cuprins:

„Art. 11. - (1) Comisia de evaluare va fi alcătuită după cum urmează:
a) în cazul în care concedentul este un minister, din reprezentanţi ai Ministerului Culturii şi Cultelor şi/sau, după caz, ai ministerului respectiv, precum şi ai Ministerului Finanţelor Publice;
b) în cazul în care concedentul este un organ de specialitate prevăzut la art. 4 alin. (1) lit. a), din reprezentanţi ai acestuia, ai Ministerului Culturii şi Cultelor şi ai Ministerului Finanţelor Publice;
c) în cazul în care concedentul este unul dintre consiliile judeţene sau consiliile locale prevăzute la art. 4 alin. (1) lit. b), din reprezentanţi ai consiliului judeţean sau, după caz, ai consiliului local, ai direcţiilor generale ale finanţelor publice judeţene sau a municipiului Bucureşti şi ai direcţiilor judeţene pentru cultură, culte şi patrimoniu cultural naţional judeţene, respectiv a municipiului Bucureşti;
d) în cazul în care concedentul este una dintre instituţiile prevăzute la art. 4 alin. (1) lit. b), din reprezentanţi ai instituţiilor publice respective, ai consiliului judeţean sau, după caz, ai consiliului local, ai direcţiilor generale ale finanţelor publice judeţene sau a municipiului Bucureşti şi ai direcţiilor judeţene pentru cultură, culte şi patrimoniu cultural naţional judeţene, respectiv a municipiului Bucureşti.
(2) În cazul în care monumentul istoric supus concesionării declanşează procedurile de mediu, potrivit legislaţiei în vigoare, comisia de evaluare va include în componenţa sa şi un reprezentant al autorităţii competente pentru protecţia mediului.
(3) Componenţa comisiei de evaluare se stabileşte prin decizie a concedentului.
(4) La şedinţele comisiei de evaluare preşedintele acesteia poate invita personalităţi recunoscute pentru experienţa şi competenţa lor în domeniul protejării monumentelor istorice.”
(Amendament propus de Comisie)
	Pentru eliminarea unei prevederi care nu este necesară.

	18
	Art. 12. - Comisia de evaluare alege oferta în baza următoarelor criterii:
a) valoarea investiţiilor în raport cu valoarea imobilului;
b) scopul concesionării/destinaţia monumentului istoric. Vor avea prioritate activităţile sustenabile, în mod special cele din domeniul culturii;
c) protejarea, punerea în valoare sau, după caz, exploatarea monumentului istoric;
d) impactul socioeconomic;
e) modul de rezolvare a obligaţiilor privind protecţia mediului şi a problemelor sociale;
f) garanţiile profesionale şi financiare propuse de către fiecare ofertant;
g) termenele de realizare a lucrărilor de investiţii.
	Nemodificat
	7. Articolul 12 se modifică şi va avea următorul cuprins

„Art. 12. - Comisia de evaluare alege oferta în baza următoarelor criterii cumulate:
a) valoarea investiţiilor şi termenele de realizare a lucrărilor de protejare, restaurare, conservare, modernizare sau punere în valoare, după caz, prevăzute în studiul de oportunitate şi caietul de sarcini.
b) scopul concesionării, destinaţia şi modul de exploatare a monumentului istoric; vor avea prioritate activităţile din domeniul culturii;
c) impactul socio-economic
d) modul de rezolvare a obligaţiilor privind protecţia mediului şi a problemelor sociale;
e) garanţiile profesionale şi financiare depuse de către fiecare ofertant.”
(Amendament propus de doamnele deputat Monica Octavia Muscă, Raluca Turcan şi domnii deputaţi: Márton Árpád Francisc, Cătălin Micula, Petre Străchinaru şi Emilian Frâncu)
	Pentru introducerea unor criterii necesare.
Materia literelor c) şi g) din ordonanţă se regăseşte în conţinutul amendamentului de la litera a) propus de comisie.

	19
	Art. 13. - (1) Contractul de concesiune a monumentelor istorice va cuprinde clauze specifice referitoare la rezilierea unilaterală a acestuia pentru nerespectarea obligaţiilor asumate de concesionar cu privire la protejarea, punerea în valoare sau, după caz, exploatarea monumentului istoric.
(2) Prin contractul de concesiune sau prin actele adiţionale la acesta nu se poate deroga de la sarcinile cuprinse în Obligaţia de folosinţă a monumentului istoric.
	Nemodificat
	8. Articolul 13 se modifică şi va avea următorul cuprins

“Art. 13. - (1) Contractul de concesiune a monumentelor istorice va cuprinde clauze specifice referitoare la rezilierea unilaterală a acestuia pentru nerespectarea obligaţiilor asumate de concesionar cu privire la protejarea, restaurarea, modernizarea, punerea în valoare sau, după caz, exploatarea monumentului istoric.
(2) Contractul de concesiune sau eventualele acte adiţionale la acesta nu pot deroga de la sarcinile cuprinse în Obligaţia de folosinţă a monumentului istoric.”
(Amendament propus de doamna deputat Raluca Turcan şi domnii deputaţi: Márton Árpád Francisc, Cătălin Micula, Petre Străchinaru şi Emilian Frâncu)
	Pentru corelare cu conţinutul precedent.

Amendament de redactare.

	20
	Art. 14. - Reprezentanţii împuterniciţi ai Ministerului Culturii şi Cultelor, în cazul concesiunilor de interes naţional, respectiv ai serviciilor deconcentrate ale acestuia, în cazul concesiunilor de interes local, vor controla modul de respectare a obligaţiilor asumate de concesionar prin contractul de concesiune, în ceea ce priveşte protejarea, exploatarea sau, după caz, punerea în valoare a monumentului istoric.
	Nemodificat
	Nemodificat
	

	21
	Art. 15. - 422/2001Contravenţiile la regimul de protejare a monumentelor istorice se constată şi se sancţionează în conformitate cu prevederile Legii nr. , cu modificările şi completările ulterioare
	3. Articolul 15 va avea următorul cuprins:

„Art.15.-(1) Distrugerea, degradarea sau aducerea în stare de nefuncţionare a imobilelor declarate monumente istorice, ca şi efectuarea unor lucrări de reparaţii la acestea, fără avizul Comisiei Naţionale a Monumentelor Istorice, atrage răspunderea administrativă, civilă, contravenţională sau penală, după caz, în condiţiile legii. 

(2) Contravenţiile la regimul de protejare a monumentelor istorice se constată şi se sancţionează în conformitate cu prevederile Legii nr. 422/2001, cu modificările şi completările ulterioare.”
	9.  Articolul 15 se modifică şi va avea următorul cuprins:
„ Art.15.- (1) Distrugerea, degradarea sau aducerea în stare de nefuncţionare a imobilelor declarate monumente istorice, ca şi efectuarea unor lucrări de reparaţii la acestea, fără avizul comisiei zonale sau Comisiei Naţionale a Monumentelor Istorice, după caz, atrage răspunderea administrativă, civilă, contravenţională sau penală, după caz, în condiţiile legii. 

(2) Contravenţiile la regimul de protejare a monumentelor istorice se constată şi se sancţionează în conformitate cu prevederile Legii nr. 422/2001, cu modificările şi completările ulterioare.”
(Amendament propus de Comisie)
	Pentru delegarea competenţelor către comisiile zonale, după caz.

	22
	CAPITOLUL IV: Dispoziţii finale
	Nemodificat
	Nemodificat

	Art. 16. - 219/1998Dispoziţiile Legii nr. , cu modificările şi completările ulterioare, referitoare la încheierea contractului, căile de atac, exercitarea dreptului de control, precum şi sancţiunile care se aplică pentru nerespectarea de către părţi a obligaţiilor contractuale se aplică în mod corespunzător concesionării monumentelor istorice.
	Nemodificat
	10.  Articolul 16 se modifică şi va avea următorul cuprins:

“Art. 16. - Dispoziţiile Ordonanţei de urgenţă a Guvernului nr. 54/2006 referitoare la contractul de concesiune, dosarul concesiunii, exercitarea controlului şi soluţionarea litigiilor privind concesionarea, precum şi sancţiunile care se aplică pentru nerespectarea de către părţi a obligaţiilor contractuale se aplică în mod corespunzător concesionării monumentelor istorice.”
(Amendament propus de Comisie)
	Amendament de tehnică legislativă ca rezultat al abrogării Legii nr. 219/1998, cu modificările şi completările ulterioare.

	24
	Art. 17. - Contractele de concesiune a terenurilor de orice natură vor fi înregistrate de către concesionar în registrele de publicitate imobiliară, în temen de 30 de zile calendaristice de la data încheierii lor.
	Nemodificat
	Nemodificat

	Art. 18. - Contractele de concesiune încheiate până la data intrării în vigoare a prezentei ordonanţe îşi păstrează valabilitatea.
	Nemodificat
	Nemodificat

	Art. 19. - În termen de 90 de zile de la data intrării în vigoare a prezentei ordonanţe, Ministerul Culturii şi Cultelor va elabora şi va supune aprobării Guvernului normele metodologice de aplicare.
	Nemodificat
	Nemodificat
	

	27
	Art. 20. - Prezenta ordonanţă intră în vigoare la 3 zile de la data publicării în Monitorul Oficial al României.
	Nemodificat
	Nemodificat
	


Comisia a propus adoptarea proiectului de Lege cu unanimitatea voturilor celor prezenţi  în sală în momentul votării.

